text: Manual skal forhindre lastbiltyverier
  19 august 2011 kl. 06.43
  I går var der tryghedsvandring i Padborg. Det sker efter massive tyverer af lastbiler og indbrud i dem.
  Projektleder Jan Hyldal Sørensen, Erhvervenes Hus i Aabenraa, i går ude at gå i Padborg.
  Han var på tryghedsvandring sammen med politikere og det lokale politi. 
  Baggrunden er massive tyverier fra vognmandsfirmaer i Padborg-området. Tryghedsvandringen skulle afsløre, om der kan gøres noget mere.
  Foreløbigt har Syd- og Sønderjyllands Politi, Det Kriminalpræventive Sekretariat, Det Kriminalpræventive Råd og Erhvervenes Hus lavet en sikringsmanual, som virksomheder gratis kan downloade.
  - Lige nu er vi dog ikke klar over, i hvor stort et omfang manualen faktisk bliver brugt. Vi ved dog, at over 300 har været inde at se på den via hjemmesiden, siger Jan Hyldal Sørensen.
  - Nedslidte eller forsømte områder og bygninger lokker de forkerte til. I går har vi derfor på tryghedsvandringen fået en god snak om, hvad vi kan gøre ved området her i Padborg, så vi forhåbentligt nedsætter risikoen for tyverier og indbrud.
  -  Et af midlerne mod tyverier er også en god kontakt mellem virksomhederne, og at de herunder holder øje med hinanden, siger Jan Hyldal Sørensen til Lastbil Magasinet.
  